#### РЕГЛАМЕНТ

#### на

#### НАЦИОНАЛНИЯ КОНКУРС

#### „ФЕСТИВАЛ НА ПЕДАГОГИЧЕСКОТО МАЙСТОРСТВО“

**1. ОБЩИ ПОЛОЖЕНИЯ**

* 1. Националният конкурс „Фестивал на педагогическото майсторство“

се провежда в рамките на Националния ученически конкурс „Зелена планета 2021“, организиран от Фондация „Устойчиво развитие за България“, Националния дворец на децата и Представителството на Россътрудничество в България (Руски културно-информационен център).

Педагогическите разработки на победителите се изпращат за участие в Общоруския конкурс с международно участие „Фестивал на педагогическото майсторство“, провеждащ се в рамките на Международния детски екологичен форум „Зелена планета 2021“ по инициатива на Общоруското обществено детско екологично движение „Зелена планета“.

1.2. Цели и задачи на конкурса:

* признание на заслугите на педагозите и ръководителите на образователни организации с принос за развитието на творческите способности на децата и формиране у тях на екологична култура, съхраняване на околната среда, екологична просвета на населението;
* широко привличане на общественото внимание към ефективни педагогически технологии, допринасящи за съхранение на културното разнообразие и формиране на екологична култура на подрастващото поколение;
* обмяна и разпространение на педагогически опит.

**2. РЕД НА ПРОВЕЖДАНЕ НА КОНКУРСА**

2.1. В конкурса могат да участват педагози и ръководители на образователни организации, подготвили лауреати в националния и международния детски екологичен форум „Зелена планета“.

2.2. Заявки, тезиси и презентации се приемат до **30 април 2021 г.** cъс забележка **„Фестивал за педагози“** на e-mail: **zelena\_planeta@mail.bg**

2.3.Направления (номинации):

**ЗА ПЕДАГОГИЧЕСКИ КАДРИ:**

* Ефективна реализация на педагогически технологии, насочени към съхранение на културното разнообразие.
* Ефективна реализация на педагогически технологии, насочени към опазване на околната среда.

**ЗА РЪКОВОДИТЕЛИ НА ОБРАЗОВАТЕЛНИ ОРГАНИЗАЦИИ:**

* Разработка и внедряване на ефективни педагогически системи, насочени към формиране на екологична култура на подрастващото поколение.

2**.**4**. Изисквания към конкурсните работи:**

2.4.1. Работите могат да се представят във форма на **тезиси** (печатен текст - не повече от 5 страници, формат Word), а също така под форма на **презентация** (формат PowerPoint, видеофилм с линк към YouTube**)**.

2.4.2.Конкурсната работа трябва да съдържа кратка информация за съдържанието на образователната програма, в рамките на която се провежда подготовката на децата (название, количество часове, възрастова група, отзиви и резултати). Всеки педагог или ръководител може да представи неограничено количество образователни програми.

**За ръководителите на образователните организации:** презентацията трябва да отразява образователната система на организацията като цяло или на нейна структура, която е допринесла за израстването на лауреатите на конкурсите „Зелена планета“.

2.4.3. Към **ЗАЯВКАТА** (приложения № 1 № 2)е необходимо да се приложат в сканиран вид **дипломите или копия от дипломите на лауреатите на** международните детски екологични форуми „Зелена планета“, подготвени от съответния педагог.

Организационният комитет и журито имат право да поискат допълнителна информация.

**3. НАГРАДИ В КОНКУРСА**

3.1. В резултат на проведения конкурс се определят победители във всяка номинация.

3.2. Победителите в конкурса получават грамоти на Националния конкурс „Зелена планета“ и разработките им се изпращат от организаторите за участие в програмата на Международния детски екологичен форум „Зелена планета 2021“ – „Фестивал на педагогическото майсторство“.

3.3. Всички участници в конкурса получават дипломи.

Победителите ще бъдат уведомени за датата на награждаването в

Руския културно-информационен център чрез сайта на РКИЦ и НДД. При невъзможност за присъствено награждаване поради епидемичната обстановка отличията ще бъдат изпратени по пощата.

**Контакти на организаторите на Националния ученически конкурс „Зелена планета 2021“:**

**Фондация „Устойчиво развитие за България“**

**E-mail: zelena\_planeta@mail.bg**

**тел. 0896719620.**

**Приложение № 1**

#### Заявка за участие в Националния конкурс

#### „Фестивал на педагогическото майсторство“

|  |  |
| --- | --- |
| Име, презиме, фамилия |  |
| Месторабота, длъжност  |  |
| E-mail |  |
| Мобилен телефон |  |
| Точен адрес на образователната организация |  |
| Номинация, по която е подадена заявката |  |

**Приложение № 2**

#### Заявка за участие в Националния конкурс

#### „Фестивал на педагогическото майсторство“

#### за ръководители на образователни организации

|  |  |
| --- | --- |
| Образователна организация |  |
| Име, презиме, фамилия на ръководителя |  |
| Месторабота, длъжност  |  |
| E-mail |  |
| Мобилен телефон |  |
| Точен адрес на образователната организация |  |
| Номинация, по която е подадена заявката | Формиране на екологична култура |